**OBČINA RENČE-VOGRSKO PREDLOG**

**OBČINSKI SVET**

*NASLOV:*

**SKLEP O SOFINANCIRANJU NADSTANDARDNIH PROGRAMOV V PODRUŽNIČNI OSNOVNI ŠOLI VOGRSKO**

*PRAVNA PODLAGA:*

* 82. člen Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr., 25/17 – ZVaj, 123/21, 172/21, 207/21, 105/22 – ZZNŠPP, 141/22, 158/22 – ZDoh-2AA in 71/23),
* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18).

*PREDLAGATELJ:*

Tarik Žigon, Župan

*PRIPRAVLJALEC:*

Župan, občinska uprava

*OBRAZLOŽITEV:*

Osnovna šola Ivana Roba Šempeter pri Gorici je na Občino Renče-Vogrsko dne 3. 6. 2024 naslovila prošnjo za sofinanciranje nadstandardnega in razširjenega programa POŠ Vogrsko, in sicer, da bi Občina Renče-Vogrsko tudi v naslednjem šolskem letu sofinancirala:

* polovično zaposlitev druge strokovne delavke v kombiniranem oddelku prvega in drugega razreda (glede na izvedeni vpis bo predvidoma vključenih 13 učencev) v obsegu 10 pedagoških ur tedensko, kar je 0,4545 obsega delovnega mesta,
* razširjeni program podaljšano bivanje v obsegu 5 pedagoških ur na teden,
* razširjeni program jutranje varstvo v obsegu 7,5 pedagoških ur na teden.

Na podlagi upoštevanja dejstev:

* Ministrstvo za vzgojo in izobraževanje (v nadaljevanju: MIV) med drugim zagotavlja šolam tudi določena sredstva za plače drugih - dodatnih učiteljev v prvih razredih, kar je začelo izvajati ob uvedbi devetletke. Tako skladno s predpisanimi normativi krije del plač strokovnih delavcev v prvem razredu glede na število učencev v razredu; če je v razredu manj kot 24 učencev, zagotavlja sredstva za del plače drugega strokovnega delavca v prvem razredu za 10 ur tedensko oz. v deležu 0,4545 zaposlitve. Financiranje preostalega dela plače do polnega obsega ur oz. polne zaposlitve je prepuščeno občinam ustanoviteljicam. Če občine teh sredstev ne zagotovijo, del pouka izvaja samo en/a učitelj/ica.
* Osnovni šoli Ivana Roba Šempeter pri Gorici je MIV skladno s predpisanimi normativi odobrilo financiranje za del plače drugega strokovnega delavca v prvem razredu v POŠ Vogrsko v obsegu 10 pedagoških ur na teden (0,4545); na podlagi lanskih podatkov MIV krije tudi 2 uri za zborovodenje otroškega pevskega zbora na teden, v 43. plačnem razredu; navedeno pomeni, da je šoli s strani ministrstva priznano plačilo zaposlitve druge strokovne delavke v skupnem obsegu 12 ur na teden v 43. plačnem razredu, saj je na to delovno mesto razporejena prav ta določena strokovna delavka; če občina pokrije še dodatno 10 ur na teden, je sočasna prisotnost dveh oseb v tem razredu pokrita za celoten čas pouka.
* Pristojno ministrstvo zagotavlja financiranje podaljšanega bivanja do 15.45, starši pa potrebujejo varstvo tudi pozneje do 16.15, nekateri celo do 16.30; šola zaproša za kritje stroškov razširjenega programa za dva oddelka podaljšanega bivanja za 1 pedagoško uro na dan.
* Osnovni šoli Ivana Roba Šempeter pri Gorici financiranje razširjenega programa jutranjega varstva v POŠ Vogrsko s strani ministrstva ne pripada; zato javni zavod zaproša za kritje izvajanja tega varstva v obsegu 1,5 pedagoške ure na dan,

se predlaga Občinskemu svetu, da sprejme sklep o navedenih subvencioniranjih v POŠ Vogrsko.

*RAZLOGI ZA SPREJETJE SKLEPA:*

Brez sofinanciranja dela plače za drugega strokovnega delavca v prvem razredu in dela učiteljev v podaljšanem bivanju in jutranjem varstvu s strani Občine Renče-Vogrsko bi bilo zagotavljanje visoke oz. primerne kakovosti dela v šoli močno okrnjeno, s tem pa bi se poslabšali pogoji dela za učence v kombinaciji prvega in drugega razreda oz. podaljšanega bivanja in jutranjega varstva ne bi mogli organizirati skladno s potrebami. Sprejetje sklepa bi torej omogočilo nadaljevanje kakovosti izvajanja pouka na POŠ Vogrsko in izenačitev pogojev v izvajanju pedagoških procesov za učence na območju Občine Renče-Vogrsko.

*OCENA STANJA:*

Če se sofinanciranje dela plače za drugega strokovnega delavca v kombinaciji prvega in drugega razreda ter financiranje razširjenega programa podaljšano bivanje in jutranje varstvo ne zagotovi iz občinskega proračuna, se bi poslabšali pogoji dela in izobraževanja v kombinaciji prvega in drugega razreda ter pogoji varstva učencev na Vogrskem.

*CILJI IN NAČELA:*

Navedeno sofinanciranje omogoča nadaljevanje kvalitete dela v šoli, hkrati pa pomeni tudi izenačitev pogojev izvajanja izobraževalnega procesa za vse učence naše občine, ki so vključeni v osnovne šole na območju Občine Renče-Vogrsko.

*FINANČNE IN DRUGE POSLEDICE:*

Zavod bi stroške dela plače druge strokovne delavke v kombiniranem oddelku prvega in drugega razreda z ozirom na sedanje stanje obračunaval v 43. plačnem razredu; na podlagi izvedenih plačil v letošnjem šolskem letu mesečni strošek kritja dela plače te strokovne delavke povprečno znaša do 1.480 EUR mesečno, stroški varstva učencev, ki se obračunavajo samo za dneve pouka, pa povprečno okoli 200 EUR mesečno.

Pripravila:

Vladka Gal Janeš

Višja svetovalka I za družbene dejavnost

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predlog sklepa:

Na podlagi pete alineje 82. člena Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr., 25/17 – ZVaj, 123/21, 172/21, 207/21, 105/22 – ZZNŠPP, 141/22, 158/22 – ZDoh-2AA in 71/23) in 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18) je Občinski svet Občine Renče-Vogrsko na svoji \_\_\_. seji, dne \_\_\_\_\_\_ sprejel

**S K L E P**

1.

Osnovni šoli Ivana Roba Šempeter pri Gorici, Andreja Gabrščka 1, 5290 Šempeter pri Gorici se za izvajanje dodatnih dejavnosti in razširjenih programov v Podružnični šoli Vogrsko, Vogrsko 99, 5293 Volčja Draga, v šolskem letu 2024/2025 zagotovijo sredstva za:

* sofinanciranje dela plače drugega strokovnega delavca v kombiniranem oddelku 1. in 2. razreda v obsegu do 10 pedagoških ur na teden v deležu do 0,4545 zaposlitve,
* sofinanciranje programa podaljšanega bivanja v obsegu 1 pedagoške ure na dan v višini do 10,50 EUR bruto za obdobje od 1. 9. 2024 do 30. 6. 2025,
* sofinanciranje programa jutranjega varstva v obsegu 1,5 pedagoške ure na dan v višini do 10,50 EUR bruto za obdobje od 1. 9. 2024 do 30. 6. 2025.

2.

Del plače drugega strokovnega delavca v kombiniranem oddelku 1. in 2. razreda bo Občina Renče-Vogrsko sofinancirala do največ 43. plačnega razreda.

Mesečno plačilo se bo izvajalo na podlagi zahtevkov, ki jih Osnovna šola Ivana Roba Šempeter pri Gorici izstavila do 5. dne v mesecu za pretekli mesec skupaj s podrobno kalkulacijo obračuna plače v odobrenem obsegu.

3.

Mesečno plačilo za sofinanciranje jutranjega varstva in podaljšanega bivanja se izvede na podlagi zahtevkov, ki jih Osnovna šola Ivana Roba Šempeter pri Gorici izstavi do 5. dne v mesecu za pretekli mesec skupaj z obračunom realiziranih šolskih dni v obravnavanem mesecu.

4.

Ta sklep prične veljati naslednji dan po objavi v Uradnem glasilu Občine Renče-Vogrsko, uporabljati pa se začne 1. 9. 2024.

Številka:

Bukovica,

 Župan

 Občine Renče-Vogrsko

 Tarik Žigon